भारतीय स्टेट बैंक
बैंक ऑफ बंगाल, बॉम्बे तथा मद्रास के परिचालन की शर्तों में 1860 के बाद महत्त्वपूर्ण परिवर्तन हुए। 1861 के पेपर करेंसी एक्ट के पारित हो जाने से प्रेसिडेंसी बैंकों का मुद्रा जारी करने का अधिकार समाप्त कर दिया गया तथा 1 मार्च 1862 से ब्रिटेन शासित भारत में कागज़ी मुद्रा जारी करने का मूल अधिकार भारत सरकार को प्राप्त हो गया। नई कागजी मुद्रा के प्रबंधन एवं परिचालन का दायित्व प्रेसिडेंसी बैंको को दिया गया तथा भारत सरकार ने राजकोष में जमाराशियों का अंतरण बैंकों को उन स्थानों पर करने का दायित्व लिया जहाँ बैंक अपनी शाखाएँ खोलने वाले हों। तब तक तीनों प्रेसिडेंसी बैंकों की कोई शाखा नहीं थी (सिवाय बैंक ऑफ बंगाल द्वारा 1839 में मिरजापुर में शाखा खोलने के लिए किया गया एक मात्र छोटा सा प्रयास) जबकि उनके संविधान के अंतर्गत उन्हें यह अधिकार प्राप्त था। परंतु जैसे ही तीनों प्रेसिडेंसी बैंकों को राजकोष में जमाराशियों का बिना रोक-टोक उपयोग करने का आश्वासन मिला तो उनके द्वारा तेजी से उन स्थानों पर बैंक की शाखाएँ खोलना प्रारंभ कर दिया गया। सन् 1876 तक तीनों प्रेसिडेंसी बैंकों की शाखाएँ, अभिकरण व उप-अभिकरणों ने देश के प्रमुख क्षेत्रों तथा भारत के भीतरी भागों में स्थित व्यापार केंद्रो में अपना विस्तार कर लिया। बैंक ऑफ बंगाल की 18 शाखाएँ थीं जिसमें उसका मुख्यालय, अस्थायी शाखाएँ, तथा उप-अभिकरण शामिल हैं जबकि बैंक ऑफ बॉम्बे एवं मद्रास प्रत्येक की 15 शाखाएँ थीं।
पूर्वी तिमोर सेंटावो सिक्के
पूर्वी तिमोर सेंटावो सिक्कों को 2003 में पूर्व तिमोर में जारी किया गया था, और इनका उपयोग, 2000 में संयुक्त राष्ट्र प्रशासन के आरंभ होने के बाद से इंडोनेशियाई रुपिया के स्थान पर अमेरिकी डॉलर के बैंकनोटों और सिक्कों के साथ किया जाना था। एक सेंटावो एक अमेरिकी सेंट के बराबर होता है। सामान्य प्रचलन के लिए जारी किए गए सिक्के 1, 5, 10, 25 और 50 सेंटावो मूल्यवर्ग में हैं और उन पर स्थानीय पौधों और जानवरों के चित्र बने हैं। 2013 में एक 100 सेंटावो का सिक्का जारी किया गया था और उसके बाद 2017 में 200 सेंटावो का सिक्का जारी किया गया। क्रमश: और के बराबर के उच्च मूल्य वाले सिक्कों को इन मूल्यों के अमेरिकी डॉलर के नोटों को बदलने का खर्च कम करने के लिए जारी किया गया था क्योंकि बैंकनोट जल्द घिस कर खराब हो जाते थे। पूर्वी तिमोर ने , अपने स्वयं के बैंक नोट जारी नहीं किए हैं।